CELEX: C2004/228/08
Language: sk
Date: 2004-09-11 00:00:00
Title: Rozsudok Súdneho dvora (druhá komora) z 15. júla 2004 vo veci C-239/02 (návrh na začatie konania o prejudiciálnej otázke podaný Rechtbank van Koophandel te Hasselt): Douwe Egberts NV proti Westrom Pharma NV and Others (Zbližovanie právnych predpisov — Výklad článku 28 ES a smerníc 1999/4/ES a 2000/13/ES — Platnosť smernice 1999/4/ES — Označovanie a reklama potravín — Zákaz odkazov na zdravie)

11.9.2004   
            
            
               SK
            
            
               Úradný vestník Európskej únie
            
            
               C 228/4
            
         
      ROZSUDOK SÚDNEHO DVORA
   
   (druhá komora)
   z 15. júla 2004
   vo veci C-239/02 (návrh na začatie konania o prejudiciálnej otázke podaný Rechtbank van Koophandel te Hasselt): Douwe Egberts NV proti Westrom Pharma NV and Others (1)
   
   (Zbližovanie právnych predpisov - Výklad článku 28 ES a smerníc 1999/4/ES a 2000/13/ES - Platnosť smernice 1999/4/ES - Označovanie a reklama potravín - Zákaz odkazov na zdravie)
   (2004/C 228/08)
   Jazyk konania: holandčina
   Vo veci C-239/02, predmetom ktorej je návrh podaný Súdnemu dvoru v súlade s článkom 234 ES Rechtbank van Koophandel te Hasselt (Belgicko) na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Douwe Egberts NV a Westrom Pharma NV, Christophe Souranis, vykonávajúci podnikateľskú činnosť pod obchodným menom „Etablissements FICS“, a medzi Douwe Egberts NV a FICS-World BVBA, a týka sa výkladu článku 28 ES, výkladu a posúdenia platnosti článku 2 smernice 1999/4/ES Európskeho parlamentu a Rady z 22. februára 1999 o kávových extraktoch a čakankových [cigóriových] extraktoch (Ú. v. ES L 66, 1999, s. 26), a výkladu článku 18 smernice 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín (Ú. v. ES L 109, s. 29), Súdny dvor (druhá komora), v zložení: predseda komory C. W. A. Timmermans, sudcovia J.-P. Puissochet, J. N. Cunha Rodrigues (spravodajca), R. Schintgena N. Colneric, tajomník: M.-F. Contet, hlavný referent, vyhlásil dňa 15. júla 2004 rozsudok, ktorého výrok znie:
   
               1.
            
            
               Článok 2 smernice 1999/4/ES Európskeho parlamentu a Rady z 22. februára 1999 o kávových extraktoch a čakankových [cigóriových] extraktoch musí byť vykladaný v tom zmysle, že v prípadoch, keď sa obchoduje s výrobkami uvedenými v prílohe ku tejto smernici, nie sú zo súčasného použitia popri názve výrobku vylúčené iné označenia, ako napríklad obchodné alebo vymyslené označenia.
            
         
               2.
            
            
               Článok 18 odsek 1 a 2 smernice 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín musí byť vykladaný ako vylučujúci použitie vnútroštátnej právnej úpravy, takej, ako v spornej veci, ktorá zakazuje odkazy na „chudnutie“ a na „lekárske odporúčania, osvedčenia, vyhlásenia alebo súhlasy“ pri označovaní a prezentácii potravín.
            
         
               3.
            
            
               Články 28 ES a 30 ES musia byť vykladané ako vylučujúce použitie vnútroštátnej právnej úpravy, ktorá pri reklame potravín dovážaných z iných členských štátov zakazuje odkazy na „chudnutie“ a na „lekárske odporúčania, osvedčenia, vyhlásenia alebo súhlasy“.
            
         
      (1)  Ú. v. ES C z 24.8.2002